בה"ד חיל הים

בה"ד חיל הים או בשמו הרשמי בה"ד 600, הוא בסיס ההדרכה, המכשיר את המגויסים לשירות בצוותי כלי השיט וביחידות חיל הים. מחנה הבסיס ממוקם בחוף הים התיכון בשכונת בת גלים בחיפה, במחנה ששימש את הצי המלכותי הבריטי בתקופת המנדט.

==פעילות ==
בבה"ד מכשירים את קציני החיל בית הספר לחובלים, בית הספר לפיקוד ימי ומתקיימת הכשרה מקצועית לשירות כאנשי צוות בצוללות, ספינות טילים, פלגות הבט"ש, ומערך השליטה ויחידות התחזוקה והלוגיסטיקה של החיל. הכשרה ראשונית לשירות צבאי, ימאות והכשרות מתקדמות בתפעול מכשירים ממוחשבים, מודיעין ושליטה בזירה הימית.

בסיס ההדרכה מפעיל מתקני אימונים וסימולטורים ממוחשבים המשמשים את היחידות הלוחמות ואת הקורסים השונים. ביניהם: המת"ט - מתקן לאימון טקטי, מתקן אימון בלוחמה נגד צוללות, מתקן המדמה שליטה בצוללת ומתקן לאימון מערכת הנשק בקרבות הטילים.

בבסיס ההדרכה נעשו הכשרות קדם צבאיות למסגרת גדנ"ע ים הפנימיה לאלקטרוניקה והכשרת מוכמו"ת. בשנת 2008 הוקם בבה"ד בית הספר הטכני של חיל הים, "צור-ים", המחנך תלמידים בכיתות ט'-י"ב במקצועות טכנולוגיים ונותן לתלמידיו זיקה לחיל הים.

== תפקידי הבסיס ==
הבסיס אחראי להכשרתם של כלל חיילי חיל הים, מלבד לוחמי שייטת 13,לוחמי ילת״ם ומספר מקצועות כלליים הנלמדים בבסיס הדרכה אחרים (לדוגמה, חובשים). בין ההכשרות נמנים הכשרות ללוחמי ספינות הטילים והדבורות, על כלל מקצועותיהם (כ-20 קורסים שונים), בק"ש, טכנאים כלליים של החיל (כ-30 מקצועות שונים), לוחמי הצוללות, קורסים מקצועיים לנגדים ועוד מגוון תפקידים כלליים. הבסיס משמש גם כבסיס טירונות לחיל הים, ורוב חיילי החיל עוברים טירונות בו. בנוסף המהפך למקצועות החיילים בבה"ד נמצא גם בית הספר לחובלים, בית הספר לחובלים מכשיר קצינים שיפקדו בספינות, על הכשרתם הפיקודית והמקצועית. בית הספר לחובלים, יחד עם בית הספר לטיסה, הם המקומות היחידים בצבא המכשירים קצינים מלבד בה"ד 1. בבית הספר לפיקוד ימי מתקדם נערכים גם ההכשרות המשלימות לחובלים, כמו קורס מפקד מחלקה, או מפקד דבורה.

יחיד עם הכשרות אלו יש גם אימוני שגרה שמתבצעים בבה"ד למטרת שיפור ידע בקרב חיילים סדירים. הכשרות אלו נערכות בעזרת סימולטורים, סדרות לימוד וכיוצא בזה.

== המהפכה משנות ה-70 ==
* רקע ותחילת הדרך - כבר עם תכנון ובנית ספינות הסער ב 1965 נולד הצורך בשינויים מהותיים בכל הקשור להכשרות בעלי התפקידים בספינות בכל הרמות. עד להיערכות בנושא עיקר ההדרכה בוצעה בספינות סער שהגיעו משרבורג בשיטת OJT - ON THE JOB TRAINING, החל מאח"י מבטח שהגיעה לארץ בסוף 1967. את לימודי התיאוריה עשו בבה"ד והעבודה והתרגולת המעשית בספינות. קציני המחלקות והנגדים הבכירים היו המדריכים בתרגולת המעשית. לקצין המכונה היה תפקיד מפתח מהיותו הסמכות הטכנית העליונה בספינה. עם הגעת יותר ספינות סער משרבורג הוקל הלחץ על הספינות.
*קביעת סדרי העדיפויות בפיתוח מתקני ההדרכה - עקב שניתנה עדיפות תקציבית מוחלטת לפיתוח ולהתקנת מערכות האמל"ח בספינות הסער היה עיכוב במימוש מתקני אימון תואמים בבה"ד שהותקנו רק לאחר מלחמת יום הכיפורים.
*מתקן התרגול הטקטי (מת"ט) - תרגולים יבשים ואף תרגילי קרב בים לא איפשרו ביצוע תחקירים מעמיקים ואובייקטיביים. חיל הים נהג בשנות ה-60 לבצע תרגול סימולטיבי טקטי שנתי במתקני האימון של הצי המלכותי הבריטי במלטה. לכן פיתוח המת"ט בחברת אלביט קיבלה עדיפות עליונה. המת"ט, בעל זיכרון של 64Kb, הותקן והחל לפעול מ 1971 במבנה ייחודי. כעבור מספר שנים עבר שדרוג של חומרה ל 128Kb. רק בסוף שנות ה-80 הוחלף במערכת חדישה יותר. המתקן היה בעל שימושים שונים וחשובים - בחינת ושיפור תורת הקרב, תרגול ומבחן מפקדים מרמת זוג ספינות ומעלה, בניית תוכניות מבצעיות ועוד. התחקירים היו מאוד חשיפתיים ונערכו תוך השוואת ההחלטות ותמונת הקרב אצל מפקדים עם התמונה האמיתית. כל זאת בנוכחות כל הקצינים, גם הזוטרים ביותר. ריבוי התרגולות איפשר למפקדי הספינות, המפלגים והמש"ט להגיע לרמת מיומנות גבוהה ושימשו כהכנה טובה מאוד למלחמת יום הכיפורים.

== מבנה הבסיס ==
הבסיס נחלק למספר פלגות שתחתיהם בתי ספר למקצועות השונים
* פלגת הדרכה - מכשירה את המדריכים, את מפקדי הקורסים וכן מסעית בבניית קורסים ושיפורם.
* פלגת סימולטורים- מאגדת תחתיה את קורס מאמנות סימולטור ואת מאמנות הסדיר בסימולטורים השונים בתחומי הצוללות, ספינות הטילים ועוד. בנוסף, נמצא תחת הפלגה קורס חק״מ (חוקרי מודיעין ימי) שלאחר סיום הכשרתם ישובצו בבסיסים השונים בחיל. 
* פלגת הכשרות - בית ספר טירונות, בית ספר לוחמים, בית ספר מפקדים ובית ספר שליטה.
* פלגת הכשרות סטי"ל - בית ספר למגמות אלקטרוניקה, בית ספר למקצועות מכונה, בית ספר למקצועות נשק וימאות ובית ספר למקצועות גילוי ניווט וקשר.
* פלגת הכשרות טכני חוף - בית ספר מכשיר טכנאים לתחזוקת אמצעי הלחימה הזעירה, בית ספר אלקטרוניקה המכשיר טכנאים בתחום המחשוב המבצעי, מערכות נשק, טילים ומערכות אלקטרו-אופטיות. בית ספר למודיעין ימי, בית ספר לוגיסטיקה, בית ספר אבטחה ובית ספר לרפואה ימית.
* בית ספר לקצינים - בית ספר לחובלים והשלמות קצינים חייליות.
*פלגת הכשרות צוללן - מכשיר את המתנדבים במקצועות השונים להפעלת צוללות.
* בית הספר לפיקוד ימי - במכשיר קציני מחלקות בספינות הטילים ומפקדים לכלי שיט בפלגות הבט"ש.
* צור- ים - בית ספר תיכון המכשיר במקצועות הטכניים בתפעול כלי שיט של חיל הים.
==פינוי הבסיס==
בסוף שנות ה-90 של המאה ה-20 ביקשה עיריית חיפה לקדם תוכנית להקמת . פעילי איכות הסביבה התנגדו לתוכנית, שכללה יבוש שטח ים נרחב, לצורך בינוי שיממן את הקמת המרינה. החברה להגנת הטבע הציעה תוכנית חלופית שכללה את פינוי בה"ד חיל הים ובניית מרינה בשטח שמולו, שאינו נגיש לציבור. שהבינוי בשטח הבסיס ישמש כעורף למרינה ויממן את הקמתה. בינואר 2003 הציג גם מינהל מקרקעי ישראל תוכנית לפיתוח בת גלים הכוללת את פינוי הבסיס. במאי 2008 אישרה ועדת המקומית לתכנון ובנייה בחיפה הקמת שכונה בת 1,000 יחידות דיור בשטח בה"ד חיל הים, בתכנון של האדריכל החיפאי בנימין אייזק. אולם התוכנית לא קיבלה תוקף, ומשרד הביטחון סירב לחתום על הסכם לפינוי הבסיס. בשנת 2015 הועברה התוכנית לוועדה הארצית לתכנון ולבנייה של מתחמים מועדפים לדיור, מתוך תקווה כי קידומה המהיר ישמש כמנוף לחידוש המשא ומתן עם משרד הביטחון, אך היא לא קידמה את התוכנית.

בסוף 2017 סוכם כי בסיס חיל הים יפנה רק את רצועת החוף שאותה הוא תופס לאורך חוף הים, כך שייווצר לראשונה רצף של טיילת, בחזית הים מהחוף השקט, דרך החוף של הבסיס, חוף בת גלים ועד לחופים הדרומיים של העיר. בניית הטיילת החלה בשנת 2018, רובה הושלם, ובאוגוסט 2020 הוחלט לקרוא לה על שם חולדה גורביץ, אולם חיל הים חזר בו מההסכם ומסרב לפנות קטע מהחוף לצורך השלמת הטיילת.

==גלריה==
<gallery>
קובץ:DoriChovlim1955.jpg|הרמטכ"ל יעקב דורי מבקר בבה"ד חיל הים במהלך טקס סיום קורס חובלים ד' 1955.
קובץ:PnimiaElectronica.jpg|הדרכת שוחרי הפנימייה לאלקטרוניקה בבה"ד חיל הים.
קובץ:Imageserver (1).jpg|הרמטכ"ל משה דיין בביקור בבסיס ההדרכה.
קובץ:DayanNitsanBotser7061972.jpg|שר הביטחון משה דיין מבקר בבסיס ההדרכה בארוח מפקד חיל הים אברהם בוצר ומפקד בית הספר לקצינים יעקב ניצן, 7 ביוני 1972.
קובץ:MifrasiotRoshHanikra.jpg|מפרשיות של בה"ד חיל הים ליד צוקי ראש הנקרה
קובץ:MotaShabtaiSela.jpg|הרמטכ"ל מרדכי גור מקבל הצדעה מסא"ל שאול סלע ולידו מפקד הבה"ד אל"ם שבתאי לוי, 1974.
File:GurTelemShabtai1975.jpg|הרמטכ"ל מרדכי גור עם מפקד חיל הים בנימין תלם ומפקד בה"ד חיל הים שבתאי לוי בטקס סיום קורס חובלים.
File:VardaEducationInstructor61978.jpg|ורדה נגדת שיטות הדרכה בבה"ד חיל הים, 1978.
File:ElectronicWiringCourse61978.jpg|מתלמדות חיווט מכשירים בבה"ד חיל הים, 1978.
קובץ:BeginCoralRonenGreenberg2071981.jpg|במהלך טקס סיום קורס חובלים - ראש הממשלה מנחם בגין חושף את דרגות של החובל המצטיין רונן גרינברג, לידו מפקד הבה"ד יצחק קוראל אלמוג 2 ביולי 1981.
קובץ:PrizeRamatcalCosherKravitoBahad2006.jpg|הרמטכ"ל דן חלוץ מעניק פרס כושר קרבי שנת 2005 לבה"ד חיל הים.
קובץ:PrizeRamatcal2016December.jpg|מפקד בה"ד חיל הים, אל"ם יובל אילון מקבל פרס הרמטכ"ל מרב-אלוף גדי איזנקוט, דצמבר 2016.
</gallery>

==מפקדי הבסיס ==
דרגת המפקד - מהקמת הבסיס ועד שנת 1971 היה תקן מפקד הבסיס קצין ים בדרגת סא"ל. משנה זו ואילך הועלה התקן לאל"ם.
{|class="wikitable mw-collapsible mw-collapsed"
|+מפקדי הבסיס
|-
!#
!דרגה ושם
!תקופת פיקוד
!תמונה
|-
| 1 || סגן קברניט אברהם עופר||1949 – 1950 |-
|2 || סא"ל יחיאל זלץ ||1950 – 1951|-
|3 || סא"ל שלמה אראל ||1952|-
|4 || סא"ל אריה פרידמן|| 1953 – 1954||שמאל
|-
|5 || סא"ל יצחק גזית|| 1954 – 1956||שמאל
|-
|6 || סא"ל יהודה איגרא ||פברואר 1957 – פברואר 1962|-
|7 || סא"ל יהודה בן-צור ||יוני 1962 – מאי 1965 ||בן-צור עם [[יוחאי בן נון בטקס סיום קורס חובלים מחזור י"ב, 1963]]
|-
|8 || סא"ל יקותיאל נץ|| מאי 1965 – מרס 1968|-
|9 || סא"ל יצחק שושן || מרס 1968 – יולי 1968|-
|10 || סא"ל אריה ברק || יולי 1968 – מרץ 1971|-
|11 || סא"ל אלי לוי||אפריל 1971 - יוני 1971|-
|12 || אל"ם פנחס פנחסי||יוני 1971 – יוני 1974|-
|13 || אל"ם שבתאי לוי (קצין)|| יולי 1974 – 13 ביוני 1975||שמאל
|-
|14 || אל"ם שאול סלע ||13 ביוני 1975 – יולי 1977 ||אל"ם שאול סלע מפקד בה"ד חיל הים
|-
|15 || אל"ם אברהם בן שושן|| אוגוסט 1977 – יוני 1978|-
|16 || אל"ם יצחק קוראל אלמוג|| יולי 1978 – אוגוסט 1981||מפקד הבה"ד אלמוג מלווה את ראש הממשלה [[מנחם בגין החושף את דרגות של החובל המצטיין רונן גרינברג, 2 ביולי 1981.]]
|-
|17 || אל"ם אלכס טל|| אוגוסט 1981 – אוגוסט 1983|-
|18 || אל"ם דורון עמיר|| אוגוסט 1983 – יולי 1986|-
|19 || אל"ם דני מלמד||יולי 1986 – יולי 1989|-
|20 || אל"ם בני אריאלי|| אוגוסט 1989 – יולי 1991|-
|21 || אל"ם דרור אלוני ||אוגוסט 1991 – ינואר 1993|-
|22 || אל"ם דודו אייבר||יוני 1993 – אפריל 1995|-
|23 || אל"ם בני הוד||אפריל 1995 – אוקטובר 1997|-
|24 || אל"ם שלמה כהן|| אוקטובר 1997 – ספטמבר 1999|-
|25 || אל"ם אלי גמבש||ספטמבר 1999 – אפריל 2002|-
|26 || אל"ם בני שפנייר|| אפריל 2002 – אוקטובר 2004|-
|27 || אל"ם אילן שריקי|| אוקטובר 2004 – אוגוסט 2007|-
|28 || אל"ם רונן נימני|| אוגוסט 2007 – יולי 2011|-
|29 || אל"ם צחי אפלמן||יולי 2011 – אוגוסט 2013|-
|30 || אל"ם סמי צמח||אוגוסט 2013 – 2015|-
|31 || אל"ם יובל אילון|| 2015 – יולי 2017 |-
|32 || אל"ם נדב תורג'מן|| יולי 2017 – אוגוסט 2019|-
|33 || אל"ם בוריס שוסטר|| אוגוסט 2019 – יולי 2021 |-
|34 || אל"ם תמיר שמש|| יולי 2021 - מכהן ||
|}

==מקורות וקריאה נוספת==
* משה אורון, [https://2020-uploaded.fresh.co.il/2020/10/27/44018375.pdf מתקן תרגול טאקטי], 'מערכות ים' 104, יולי 1971, עמ' 16.
* יוסף ירבלום ואריה דובלין, [https://2020-uploaded.fresh.co.il/2020/10/28/99415806.pdf הפנימיה לאלקטרוניקה], 'מערכות ים' 105, אוקטובר 1971, עמ' 28
* רס"ן אלי, [https://2020-uploaded.fresh.co.il/2020/10/31/75822072.pdf בסיס הדרכה של חיל הים], 'מערכות ים' 107–108, מרץ 1972, עמ' 56.
* רפיקי, [https://beingalim.files.wordpress.com/2021/01/1974-6-beingalim.pdf בה"ד - קמפוס במדי צבא], 'בין גלים' יוני 1974, עמ' 2.
* בתיה שם-אל, [https://beingalim.files.wordpress.com/2021/01/1975-4-beingalim.pdf מדסית בפעולה], 'בין גלים' אפריל 1975, עמ' 20.
* אמנון שפי. 12 פרויקטים לקליטת 12 הסטי"לים, המרכז לחקר מדיניות ואסטרטגיה ימית, אוניברסיטת חיפה, אוקטובר 2023, עמ' 58.

==קישורים חיצוניים==

* 
* א. ג. [https://maarchotyamhome.files.wordpress.com/2020/08/d79ed7a2d7a8d79bd795d7aa-d799d79d-d797d795d791d7a8d7aa-d792-d7a1d7a4d798d79ed791d7a8-1948-.pdf מחנה בת גלים], 'חיל הים' חוברת ג' ספטמבר 1948, עמ' 31.
* ימאי, [https://2020-uploaded.fresh.co.il/2020/10/04/31665613.pdf בסיס הדרכה של חיל הים], 'מערכות ים' כ"ט, יוני 1956, עמ' 20–27.
* מאיר שפיר, [https://2020-uploaded.fresh.co.il/2020/08/24/47077055.pdf	בבסיס ההדרכה],	"מערכות ים" 95, אוגוסט 1969,	עמ'	19.
* 
* סא"ל ש,	[https://beingalim.files.wordpress.com/2021/01/1984-7-bingalim-162.pdf	דמיינים מאמ"נים בשירות הצי],	'בין גלים' 162 יולי 1984 עמ'	32.
* אריה קיזל,	[https://beingalim.files.wordpress.com/2021/01/beingalim165june1985.pdf	סוף סוף מנערים אבק - בבה"ד משנים תוכניות לימוד],	'בין גלים' 165 יוני 1985 עמ'	12.
* רותי רודנר,	[https://beingalim.files.wordpress.com/2021/02/1987-10-beingalim-172.pdf	יום המדריך עוד שלב בפרויקט ההדרכה בבהד],	'בין גלים' 172 אוקטובר 1987, עמ'	20.
* רענן צ'רבינסקי,	[https://beingalim.files.wordpress.com/2021/02/1988-6-bg-174.pdf	על ראש התורן ואדמה סביב - המרכז החדש לתרגול טקטי בבה"ד],	'בין גלים' 174 יוני 1988 עמ'	8.
* סיגל בוכריס ואבי אובל,	[https://beingalim.files.wordpress.com/2021/02/1989-4-bg-177.pdf	מתקני האימון הסימולטורים בבה"ד וגם סיום קורס נגדי משמעת], 'בין גלים' 177 אפריל 1989 עמ'	22 ו-27.
* סיגל בוכריס ואבי אובל,	[https://beingalim.files.wordpress.com/2021/02/1989-8-bg-178.pdf	חנוכת המת"ט החדש],	'בין גלים' 178 אוגוסט 1989 עמ'	14.
* סיגל בוכריס,	[https://beingalim.files.wordpress.com/2021/02/1989-11-bg-179.pdf	הדרכה מסוג אחר],	'בין גלים' 179 נובמבר 1989 עמ'	14.
* סיגל בוכריס ואבי אובל, [https://beingalim.files.wordpress.com/2021/02/1990-4-bg-180.pdf	בקרית אש במאמ"ן וגם טל קאופמן מדריכת פי"ם במילואים],	'בין גלים' 180 אפריל 1990 עמ'	44 ו-58.
* אריה קיזל ושני פייס,	[https://beingalim.files.wordpress.com/2021/02/1990-8-bg-181.pdf	ימאות מבראשית במעגן הסירות בבה"ד, וגם עלה ים" איך מסיימים קורסים בחיל הים וגם אולפן וידאו בבה"ד], "בין גלים" 181 אוגוסט 1990, עמ'	53, 54	ו-68.
* אילנית פנר,	[https://beingalim.files.wordpress.com/2021/02/2001-10-bg.pdf	ילדי הים בהד חיל הים מסייע לילדים חולי סרטן ברמב"ם], "בין גלים" גיליון 1 אוקטובר 2001 עמ'	68.
* רוז בראל,	[https://beingalim.files.wordpress.com/2021/02/2009-12-bg.pdf	ילדי הים - בית ספר "צור ים"],	"בין גלים", דצמבר 2009, עמ'	8.
* רוז בראל ורז שרגא,	[https://beingalim.files.wordpress.com/2021/03/2010-10-bg.pdf	כמו בצוללת - הסימולטור],	"בין גלים", אוקטובר 2010, עמ'	42.
* עדו נויהאוז,	[https://beingalim.files.wordpress.com/2021/03/2010-10-bg.pdf	יומן מסע - מלח ים והרבה פאסון קורס דבורנים],	"בין גלים", אוקטובר 2010, עמ'	58.
* אנני אלרועי,	[https://beingalim.files.wordpress.com/2021/03/2014-5-bg.pdf	הבה"ד השער הראשי של חיל הים],	'בין גלים' מאי 2014, עמ' 59.
* אנני אלרועי,	[https://beingalim.files.wordpress.com/2021/03/2014-10-bg.pdf	המצטינות לסימולטור -מערך הסימולטורים בבה"ד חיל הים],	"בין גלים", אוקטובר 2014, עמ'	52.
* אנני אלרועי,	[https://beingalim.files.wordpress.com/2021/02/2015-9-bg.pdf	בדרכי נועם - סמי צמח מפקד בה"ד],	"בין גלים", ספטמבר 2015, עמ'	44.
* אוראל אלחדד וברית אלמוג,	[https://beingalim.files.wordpress.com/2021/03/2017-5-bg.pdf	מהפכת הסימולטורים של זרוע הים וגם צור ים - כשחזון הופך למציאות],	"בין גלים", מאי 2017, עמ'	14 ו-47.

==ביאורים==

==הערות שוליים==

קטגוריה:בת גלים
קטגוריה:בסיסי חיל הים הישראלי
בה"ד
קטגוריה:חיפה: מבנים
חיל הים